als_Latn dik_Latn bos_Latn
Koalicioni i Berluskonit humb pushtetin në Milano dhe Napoli
Kryeministri italian Silvio Berluskoni ka pësuar një rënie të madhe pas dy ditëve të zgjedhjeve lokale në Itali, duke i humbur dy bastionet kryesore, Milanon dhe Napolin, treguan rezultatet e pjesshme.
Pas numërimit të pothuaj gjysmës së qendrave të votimit, kandidatja e Berluskonit, kryetarja aktuale e Milanos, Leticia Morati, paraprakisht thuhet se ka fituar 45 % të votave gjatë balotazhit kundër Xhuliano Pisapia të qendrës së majtë.
Në balotazhin për Napolin, kandidati i majtistëve Luigji de Magistris, sipas shifrave të para, po udhëheq me 65 % ndaj kandidatit të Berluskonit, Xhani Leterieri i cili thuhet se ka fituar 35 % të votave. Humbja në dy komunat thuhet se dobëson edhe më tej Berluskonin, i goditur tashmë nga skandalet seksuale dhe rënia e pëlqimit.
als_Latn als_Latn als_Latn als_Latn